கேள்வி: வேளாண்மை - பெயர் வரலாறு பற்றி விளக்கவும்.
பதில்: ''வேள்'' என்னும் சொல்லின் அடியாகப் பிறந்த வேளாண்மை என்னும் சொல் பொதுவாக கொடை, ஈகை ஆகியவற்றைக் குறிக்கும்.நா. கதிரைவேற்பிள்ளை, தமிழ் மொழி அகராதி, சாரதா பதிப்பகம் நிலமானது தரும் கொடையாதலால் இப்பெயர் வழங்கியிருக்கலாம். வேளான் என்னும் சொல் வெள்ளத்தை (நீரை) ஆள்பவன் என்னும் பொருளது என்பர்.அபிதான சிந்தாமணி.பக்.1518 ''வேளாண்மை'' என்ற சொல் "விருப்பத்துடன் பிறரைப் பேணுதல்" என்ற பொருளும் கொண்டதாகும்.(வேள்-விருப்பம்) http://thoguppukal.wordpress.com/2011/09/22/%E0%AE%A4%E0%AE%AE%E0%AE%BF%E0%AE%B4%E0%AE%95%E0%AE%B5%E0%AF%87%E0%AE%B3%E0%AE%BE%E0%AE%A3%E0%AF%8D%E0%AE%AE%E0%AF%88/ வேளாண்மையைக் குறிக்கின்ற ''agriculture'' என்னும் ஆங்கிலச் சொல் ''agricultūra'' என்னும் இலத்தீன் சொல்லிலிருந்து பிறக்கிறது. ''ager'' என்பது "நிலம்" என்றும், "cultura" என்பது "பண்படுத்தல்" என்றும் பொருள்தரும். எனவே, "நிலத்தைப் பண்படுத்தும்" செயல்பாடு "agricultūra" ("agriculture") என்று அழைக்கப்படலாயிற்று. மேலும், "cultura" என்னும் சொல்லே "பண்பாடு" என்னும் செம்மைப் பொருளை ஏற்றது. அதைத் தொடர்ந்து, "cult" என்னும் சொல் "வழிபாடு" என்னும் பொருளிலும், உள்ளத்தைப் பண்படுத்தல் "கல்வி" என்னும் பொருளிலும் வழங்கலாயிற்று. தமிழில் "கல்வி" என்பது "அகழ்தல்" என்னும் பொருள் தருவதையும் இவண் கருதலாம்.[http://catholic.archives.nd.edu/cgi-bin/lookup.pl?stem=cultus&ending= "cultus" = வழிபாடு, கல்வி] இவ்வாறு, நிலத்தோடு தொடர்புடைய வேளாண்மைத் தொழில் மனித இனத்தின் உயர்நிலைச் செயல்பாடுகளை உணர்த்துகின்ற காரணி ஆயிற்று. வேளாண்மை என்பது பொதுவாக மனித நடவடிக்கைகளைக் குறிப்பிடுகிறது. எறும்பு, கறையான் மற்றும் அம்ப்ரோசியா வண்டு சில உயிரினங்கள் 6 கோடி ஆண்டுகளாகப் பயிர்களை அறுவடை செய்து வருகின்றன. வேளாண்மை என்பது வேறுபட்ட கருது பொருள்களில் விளக்கப்படுகிறது. "வாழ்வைப் பேணுவதற்காக உணவு, இழை, காட்டுப் பொருட்கள், தோட்டக்கலைப் பயிர்கள் போன்ற பொருட்களை உற்பத்தி செய்தல் மற்றும் அது தொடர்பான சேவைகள் ஆகியவற்றுக்காக இயற்கை வளங்களைப் பயன்படுத்துவது" என்பது வேளாண்மை என்பதற்கான பரவலான வரையறை ஆகும். கால்நடை சாராத வேளாண்மை, தோட்டக்கலை, கால்நடை வளர்ப்பு மற்றும் காட்டியல் ஆகியவற்றை உள்ளடக்கியதாக வேளாண்மை இவ்வாறாக உள்ளது. ஆனால், தோட்டக்கலை மற்றும் காட்டியல் பணிகளானவை நடைமுறையில் வேளாண்மையிலிருந்து ஒதுக்கப்படுகின்றன. இதைப் பரவலாக பயன்படுத்தக்கூடிய தாவரங்களை அறுவடை செய்யும் தாவர வேளாண்மை மற்றும் விவசாய விலங்குகளை உற்பத்தி செய்யும் விலங்கு வேளாண்மை எனப் பிரிக்கலாம்.
கேள்வி: வேளாண்மை - தோன்றிய இடங்கள் என்பது என்ன?
பதில்: வேட்டையாடி சேகரித்து உண்பதால் பிழைத்திருக்க வைக்கப்பட்டதை விட பல மடங்கு பெரிய அளவுக்கு மனித மக்கள் தொகை வளர்ச்சியடைவதை வேளாண்மையின் வளர்ச்சியானது சாத்தியமாக்கியது. உலகின் பல்வேறு பகுதிகளில் வேளாண்மையானது தனித் தனியாகத் தோன்றியது. உயிரியலகு ஒரு வேறுபட்ட பிரிவுகளை இது உள்ளடக்கியிருந்தது. குறைந்தது 11 தனித் தனி மையங்களில் வேளாண்மை தோன்றியது. குறைந்தது 1,05,000 ஆண்டுகளுக்கு முன்னர் இருந்து காட்டுத் தானியங்கள் சேகரித்து உண்ணப்பட்டு வந்துள்ளன. பழைய கற்கால லெவன்ட் பகுதியில் 23,000 ஆண்டுகளுக்கு முன்னர் எமர் கோதுமை, வாற்கோதுமை மற்றும் காடைக்கண்ணி ஆகிய தானியங்களின் அறுவடையானது கலிலி கடலுக்கு அருகில் கவனிக்கப்பட்டு வந்துள்ளது. பொ. ஊ. மு. 11,500 மற்றும் பொ. ஊ. மு. 6,200 ஆகிய ஆண்டுகளுக்கு இடையில் நெல்லானது சீனாவில் கொல்லைப்படுத்தப்பட்டது. தொடக்க காலத்தில் அறியப்பட்ட நெல் அறுவடையானது பொ. ஊ. மு. 5,700ஆம் ஆண்டிலிருந்து அறியப்படுகிறது. இதைத் தொடர்ந்து பாசிப் பயறு, சோயா அவரை மற்றும் அசூகி அவரை ஆகியவை அறுவடை செய்யப்பட்டன. செம்மறியாடானது மெசொப்பொத்தேமியா 13,000 மற்றும் 11,000 ஆண்டுகளுக்கு முந்தைய கால கட்டத்தில் கொல்லைப்படுத்தப்பட்டது. சுமார் 10,500 ஆண்டுகளுக்கு முன்னர் நவீன கால துருக்கி மற்றும் பாக்கித்தானின் பகுதிகளில் காட்டெருதுகளிலிருந்து கால்நடைகளானவை கொல்லைப்படுத்தப்பட்டன. ஐரோப்பா, கிழக்காசியா மற்றும் தென் மேற்கு ஆசியா உள்ளிட்ட ஐரோவாசியப் பகுதிகளில் வீட்டுப் பன்றி தோன்றியது. இப்பகுதியில் தான் சுமார் 10,500 ஆண்டுகளுக்கு காட்டுப்பன்றி முதன் முதலில் கொல்லைப்படுத்தப்பட்டது. தென் அமெரிக்காவின் அந்தீசு மலைத்தொடர் 10,000 மற்றும் 7,000 ஆண்டுகளுக்கு முந்தைய இடைப்பட்ட காலத்தில் உருளைக் கிழங்கானது கொல்லைப்படுத்தப்பட்டது. இதனுடன் அவரை வகைகள், இலாமா, அல்பகாக்கள், மற்றும் கினி எலி கொல்லைப்படுத்தப்பட்டன. சுமார் 9,000 ஆண்டுகளுக்கு முன்னர் நியூ கினி கரும்பும், சில வேர்க் காய்கறிகளும் கொல்லைப்படுத்தப்பட்டன. 7,000 ஆண்டுகளுக்கு முன்னர் ஆப்பிரிக்காவின் சாகேல் பகுதியில் சோளம் சிறுதானியம் முதன் முதலில் கொல்லைப்படுத்தப்பட்டது. 5,600 ஆண்டுகளுக்கு முன்னர் பெரு நாட்டில் பருத்தியானது கொல்லைப்படுத்தப்பட்டது. பருத்தி தனியாக ஐரோவாசியாவிலும் கொல்லைப்படுத்தப்பட்டது. மீசோ அமெரிக்காவில் 10,000 - 6,000 ஆண்டுகளுக்கு முன்னர் காட்டு தியோசின்டே புல்லானது மக்காச்சோளம் வளர்க்க்கப்பட ஆரம்பித்தது.Johannessen, S.; Hastorf, C. A. (eds.) ''Corn and Culture in the Prehistoric New World'', Westview Press, Boulder, Colorado. சுமார் பொ. ஊ. மு. 3,500ஆம் ஆண்டு வாக்கில் யுரேசியப் புல்வெளி குதிரை கொல்லைப்படுத்தப்பட்டது.
கேள்வி: வேளாண்மை - வேளாண்தொழிலை தீர்மானிக்கும் புவியியல் காரணிகள் என்பது என்ன?
பதில்: காலநிலை, நிலத்தோற்றம், மண்வளம், நீர்வளம் மற்றும் பணியாளர்கள் ஆகிய காரணிகள் வேளாண் தொழில்களில் வேறுபாடுகளையும், பரவலையும் நிர்ணயிக்கும் காரணிகளாக அமைகின்றன.
கேள்வி: வேளாண்மை - மண்வளம் குறித்து விரிவாக சொல்லுங்கள்.
பதில்: தமிழ்நாட்டில் செம்மண், கரிசல்மண், வண்டல் மண், களிமண் போன்ற மண்வகைகள் உள்ளன. இலங்கையில் வேறுசில மண்வகைகளும் உள்ளன. பிற நாடுகளில் இவற்றிலிருந்து மாறுபட்ட மண்வகைகளும் உள்ளன. பயிர்கள் வளர மண்வளம் ஒரு முக்கியக் காரணியாகும். வெவ்வேறு பயிர் வளர்க்க வெவ்வேறு மண்வகைத் தேவைப்படுகிறது. ஆற்றுப் படுகைகளில் காணப்படும் வண்டல் மண் ஒரு வளமிக்க மண்ணாகும். ஏனெனில், மலையில் இருந்து வடியும் ஆறுகள் தொடர்ந்து ஊட்டச்சத்துக்களைக் கொண்டுவந்து சேர்க்கின்றன. கரிசல் மண் மற்றும் புல்வெளிமண் போன்ற மண்வகைகள் வேளாண்மைக்குப் பரவலாகப் பயன்படும் வளமான மண் வகைகளாகும். வெவ்வேறு பகுதிகளில் வாழும் மக்களின் வேளாண்தொழிலின் வகைகளைப் புவியியல் காரணிகளைத் தவிர, சமூக மற்றும் பொருளாதாரக் காரணிகளும் தீர்மானிக்கின்றன.
கேள்வி: வேளாண்மை - தன்னிறைவு வேளாண்மை என்பது என்ன?
பதில்: இம்முறையில் விவசாயிகள் தங்களுக்கும் தங்கள் குடும்பத்திற்கும் தேவையான அளவு பயிர்களை விளைவிப்பர். தன்னிறைவு வேளாண்மை இரு பிரிவாகப் பிரிக்கப்படுகிறது. அவை எளிய தன்னிறைவு வேளாண்மை மற்றும் தீவிர தன்னிறைவு வேளாண்மை என்பதாகும். எளிய தன்னிறைவு வேளாண்மை முறை மலைவாழ் மக்களுள் சிறிய குழுமங்களால் மேற்கொள்ளப்படும் வேளாண் முறையாகும்.
கேள்வி: வேளாண்மை - கலப்புப் பண்ணை பற்றி தகவல் சொல்.
பதில்: கலப்புப்பண்ணை வேளாண் முறை ஒரு சிறந்த வேளாண்முறையாகும். ஏனெனில் இதில் பயிர் விளைவித்தல் மற்றும் கால்நடை வளர்த்தல் ஆகிய இரண்டும் நடைபெறுகிறது. இவ்வகை வேளாண்மை உலகில் பல நாடுகளில் பின்பற்றப்படுகிறது. மேற்கு ஐரோப்பாவில் இத்தகைய கலப்புப் பண்ணைமுறை ஒரு பொதுவான வேளாண்தொழிலாகும். இதை ஒருங்கிணைந்த பண்ணைமுறை என்றும் அழைக்கிறார்கள். இம்முறையில் இயல்பான சூழியல் வழியாக வளங்களின் சுழற்சி இயல்பாக நடப்பதால் சிறப்பானதாகக் கருதப்படுகிறது. தவிர பயிர், பால், முட்டை, இறைச்சி முதலிய பல தேவைகளை ஒன்றாக நிறைவு செய்கிறது. ஒன்றில் இழப்பு ஏற்படும்போது மற்றொன்றில் ஈடுகட்டும் வாய்ப்பும் மிகுதி.
கேள்வி: வேளாண்மை - இந்தியாவில் வேளாண்மையின் இன்றைய நிலை பற்றி நீங்கள் என்ன அறிந்துள்ளீர்கள்?
பதில்: முதல் ஐந்தாண்டு திட்டத்தில் விவசாயத்திற்கு வழங்கப்பட்ட முதலீடு 15 சதம். 2002-2007ல் வேளாண்மைக்கு ஒதுக்கீடு செய்தது வெறும் 1.3 சதம்.http://www.natpu.in/?p=3472 மேலும் சிறப்பு பொருளாதார மண்டலங்கள் என்ற பெயரில் பன்னாட்டு நிறுவனங்களின் படையெடுப்பு, வயல்வெளிகளில் வீட்டுமனைகள் தோற்றம் பெற்றமை ஆகியவையும் வேளாண்மைக்கான ஒரு சிக்கலாக உள்ளது. முற்காலத்தில் ஆட்சியின் பெரும் வருவாயக நிலவரி இருந்தது. இதனால் விவசாயிகளுக்கும் சமூகத்தில் மரியாதை இருந்தது. இன்றைய இந்தியாவில் ஆட்சியின் வருவாய் வருமான வரி, தொழில் வரி, சுங்க வரி, விற்பனை வரி என்று வேறு தொழில்களிலிருந்து பெறப்படுகிறது.
கேள்வி: வேளாண்மை - விவசாய விளை நிலங்கள் பற்றி நீங்கள் என்ன அறிந்துள்ளீர்கள்?
பதில்: இந்தியாவில் இன்றைய தலையாயப் பிரச்சனைகளில் ஒன்று விவசாய விளை நிலங்களின் ஆக்கிரமிப்பு. விஞ்ஞானமும், தொழில் நுட்பமும் வளர்ந்ததால் , இன்று வழி வழியாக விவசாயத் தொழிலையே கண்ணும் கருத்துமாகக் கவனித்து வந்த பல குடும்பங்களின் வாரிசுகள் அதனை விட்டு வேளியே வரத் துணிந்ததோடு அவ் விளை நிலங்கள் இன்று குடியிருப்புகளாகவும், தொழிற்சாலைகளாகவும் உரு மாறிக் கொண்டிருக்கின்றன. மத்திய வேளாண் அமைச்சகத்தின் அறிக்கை ஒன்றின்படி, 2007-08 இருந்து 2010-11 வரையிலான நான்கு ஆண்டுகளில் மட்டும் விவசாய சாகுபடிக்கான நிலப்பரப்பு 7,90,000 ஹெக்டேர் குறைந்திருக்கிறது. 2007ஆம் ஆண்டில் தேசிய மறுவாழ்வு மற்றும் மறு குடியமர்த்தல் கொள்கை மத்திய அரசால் அறிவிக்கப்பட்டது. இதன்படி மத்திய வேளாண் அமைச்சகம் குறைந்து வரும் வேளாண் நிலப்பரப்பைத் தடுப்பதற்குப் பல வழிமுறைகளை சுட்டிக்காட்டியது. * முடிந்தவரை விளைநிலங்கள் வேறு உபயோகங்களுக்காக மாற்றப்படுவது தடுக்கப்பட வேண்டும்; * குறிப்பாக, பலதரப்பட்ட சாகுபடிகளையும் மேற்கொள்ளத்தக்க விதத்தில் பாசன வசதியுடன் கூடிய விளைநிலங்களின் பயன்பாடு மாற்றப்படக்கூடாது; * பாசன வசதியுடன் கூடிய விளைநிலங்களை அரசேகூடத் தனது சொந்த பயன்பாட்டுக்கு எடுத்துக்கொள்வது தவிர்க்கப்பட வேண்டும் . விவசாயம் என்பது மாநிலங்களின் நேரடிக் கட்டுப்பாட்டில் உள்ள உரிமை என்பதால், மத்திய அமைச்சு வழிகாட்டத்தான் முடியுமே தவிர, மாநிலங்கள்தான் அதை செயல்படுத்தியாக வேண்டும்.